PATVIRTINTA

Kauno lopšelio-darželio

„Obelėlė“ direktoriaus

2015 m gruodžio 31 d.

įsakymu Nr. V- 97

**KAUNO LOPŠELIS-DARŽELIS „OBELELĖ“**

 **UGDYMO (SI) PASIEKIMŲ VERTINIMO SISTEMOS**

**APRAŠAS**

Vertinant vaikų ugdymo (si) pasiekimus siekiama atpažinti jų ugdymosi poreikius, kuo kryptingiau pritaikant ikimokyklinio ugdymo (si) turinį vaikų grupei ir kiekvienam vaikui, garantuojant ugdymo (si) prieinamumą ir kokybę, užtikrinant tęstinumą bei dermę tarp ikimokyklinio ir priešmokyklinio ugdymo (si) programų.

Vaikų pasiekimai ir pažanga vertinami žingsniais „Ikimokyklinio amžiaus vaikų pasiekimų aprašo“ projekte nurodytose srityse. Pasiekimai vertinami naujai atėjus vaikui ir 2 kartus per metus – rugsėjo mėn. (nustatyti kokio žingsnio aprašymą vienoje ar kitoje vertinimo srityje atitinka vaiko pasiekimai pradžioje) ir gegužės mėn. (įvertinti vaiko pažangą) „Ikimokyklinio vaikų pasiekimų aprašo“ projekte nurodytas srityse.

**Vertintoja**i grupių auklėtojos, įstaigos specialistai (logopedė, kūno kultūros pedagogė, muzikos mokytoja). Logopedė padeda vertinant vaikų, turinčių kalbos ir komunikacijos sutrikimus, pasiekimus, vaikų kalbos raidą. Kūno kultūros pedagogė talkina vertinant vaikų sveikatos ir judėjimo kompetenciją ir jų pasiekimus judriojoje veikloje. Muzikos pedagogė dalyvauja vertinant vaikų meninę kompetenciją, pasiekimus muzikinėje vaiko veikloje. Vertinant be pedagogų gali dalyvauti vaikai, tėvai ir įstaigos vadovai.

Paminėsime informacijos rinkimo būdus, kuriuos galėtų taikyti vertintojai: stebėjimas, pokalbis su vaiku ir jo tėvais, vaiko veiklos ir darbelių analizė, vaiko veiklos vaizdo ir garso įrašai ir kt.

**Informacijos apie vaiko pasiekimus dokumentavimas.** Ugdytojai taiko tokias pasiekimo dokumentavimo formas: pasiekimų aprašas (kuriame fiksuojama kokiame pasiekimų žingsnyje yra vaikas), taip pat gali būti sudaromos pasiekimų diagramos, lentelės ir kt. Vertinimo medžiaga kaupiama vaiko pasiekimų aplanke: aplanke kaupiami vaiko dailės darbeliai, ugdytinio pasakojimai ir kita žodinė kūryba, vaiko stebėjimo užrašai, pedagogų refleksijos apie vaiko pasiekimo lygį, daromą pažangą ir ugdymo perspektyvą.

**Vertinimo informacijos naudojimas**

Vertinimo informacija gali būti teikiama tėvams bei kolegoms ar esant reikalui įstaigos administracijai. Su savo vaiko pasiekimų įvertinimais tėvai bus supažindinami 2 kartus per metus atlikus vaikų pasiekimų įvertinimą. Teikiant informaciją apie vaiko pasiekimus tėvams ar kalbantis su vaiku apie jo pasiekimus svarbu akcentuoti tai kokiose srityse jam sekasi gerai ar kur jis padarė pažangą ir tik po pažymėti kas dar turėtų ar galėtų būti tobulintina ar pastebimi susirūpinimą keliantys ženklai.

Apibendrinta informacija apie įstaigos ugdytinių pasiekimus vieną kartą per metus aptariama mokytojų tarybos posėdyje. Ši informacija taip pat gali būti naudojama atliekant įstaigos vidaus auditą siekiant įvertinti ugdymo (si) kokybę bei ugdymo programos kokybę.